Ιβάν Πάουνιτς

Ο Ιβάν Πάουνιτς (Βελιγράδι, 27 Ιανουαρίου 1987), είναι Σέρβος καλαθοσφαιριστής. Με ύψος 1,95 μέτρα αγωνίζεται στην θέση του σούτινγκ γκαρντ στην Λοκομοτίβ Κουμπάν.

Σταδιοδρομία
Ο Πάουνιτς ξεκίνησε την επαγγελματική του καριέρα σε ηλικία δεκαεπτά ετών από την Παρτιζάν Βελιγραδίου, την σεζόν 2004-05. Την επόμενη χρονιά, δόθηκε δανεικός, αρχικά στην Μέγκα Ισράνα και στην συνέχεια στην Μορνάρ, ενώ το 2006 μεταγράφηκε στην Βοϊβοντίνα, όπου παρέμεινε για δύο σεζόν, μέχρι το καλοκαίρι του 2008.

Την σεζόν 2008-09, αγωνίστηκε με την φανέλα της Οστάνδης και τον Δεκέμβριο του 2009, μεταγράφηκε στον Άρη, με τον οποίο αγωνίστηκε σε δεκαέξι παιχνίδια πρωταθλήματος με 3,3 πόντους ανά αγώνα.

Το καλοκαίρι του 2010, συμφώνησε με την ρωσική Νίζνι Νόβγκοροντ, στην οποία παρέμεινε μέχρι τον Απρίλιο του 2012, ολοκληρώνοντας την σεζόν στην Ιταλία και την Βίρτους Μπολόνια.Ο επόμενος σταθμός της καριέρας του ήταν η Αζοβμάς, από την οποία αποχώρησε στα τέλη του 2012, για να υπογράψει στην Σαν Σεμπαστιάν Γκιπούθκοα από την Ισπανία.

Το 2013-14, έπαιξε στην Μπαλοντσέστο Φουενλαμπράδα, ενώ την επόμενη σεζόν ξεκίνησε στην Αστάνα από το Καζακστάν και τον Δεκέμβριο του 2014 μεταγράφηκε στην Μπουντούσνοστ από το Μαυροβούνιο. Το 2015-16, επέστρεψε στην Μπαλοντσέστο Φουενλαμπράδα. Τη σεζόν 2016-17, είχε 10,3 πόντους, 2,4 ριμπάουντ και 1,2 ασίστ κατά μέσο όρο στο Πρωτάθλημα Ισπανίας.

Στις 25 Σεπτεμβρίου 2017, υπέγραψε συμβόλαιο δύο μηνών με την Τόφας.

Στις 5 Απριλίου 2019, μετά από δύο χρόνια εκτός αγωνιστικής δράσης, υπέγραψε συμβόλαιο συνεργασίας με την ομάδα του Ιράν Χέμιντορ Τεχράν.

Στις 13 Φεβρουαρίου 2020, ανακοινώθηκε από την Μέγκα Μπέμαξ και είχε 3,5 πόντους, 3,5 ριμπάουντ και 2 ασίστ ανά παιχνίδι στην Αδριατική Λίγκα.

Τον Οκτώβριο του 2020, συμφώνησε με την ρώσικη Λοκομοτίβ Κουμπάν.

Παραπομπές

Πηγές
 Ivan Paunic - Eurobasket
 Ivan Paunic Europe Stats | Basketball-Reference.com

Σέρβοι καλαθοσφαιριστές
Καλαθοσφαιριστές Εθνικής Σερβίας
Καλαθοσφαιριστές Άρη
Καλαθοσφαιριστές Παρτιζάν Βελιγραδίου
Καλαθοσφαιριστές Βοϊβοντίνα‎
Καλαθοσφαιριστές Οστάνδης
Καλαθοσφαιριστές Βίρτους Μπολόνια‎
Καλαθοσφαιριστές Αζοβμάς Μαριουπόλ‎
Καλαθοσφαιριστές Σαν Σεμπατιάν Γκιπούθκοα‎

Καλαθοσφαιριστές Λοκομοτίβ Κουμπάν
Καλαθοσφαιριστές ελληνικών συλλόγων
Καλαθοσφαιριστές ισπανικών συλλόγων
Καλαθοσφαιριστές Πρωταθλήματος Ισπανίας
Καλαθοσφαιριστές καζακικών συλλόγων
Καλαθοσφαιριστές μαυροβουνιακών συλλόγων
Καλαθοσφαιριστές ρωσικών συλλόγων
Καλαθοσφαιριστές VTB Λίγκα